turjo4nis/wikipedia-bn-dump-20250701 huggingface dataset:
বরুনপাখা

বরুনপাখা (বৈজ্ঞানিক নাম: Papilio polymnestor (Cramer)) এক বড় আকারের প্রজাপতি, যার মূল শরীরটা কালো বর্ণের এবং ডানায় চওড়া নীলাভ আকাশি রঙের আঁচল দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য। এই প্রজাপতিটিকে মহারাষ্ট্র রাজ্যের প্রজাপতি হিসাবে চিহ্নিত করা হয়েছে।

আকার 
প্রসারিত অবস্থায় বরুনপাখার ডানার আকার ১২০-১৫০ মিলি মিটার দৈর্ঘ্যের হয়।

বিস্তার 

এই প্রজাপতি ভারতের পশ্চিমবঙ্গ, মুম্বই, মহারাষ্ট্র, সিকিম, বিহার এছাড়া পূর্ব হিমালয়, ভারতীয় উপদ্বীপেও দেখা যায়। মায়ানমার এবং শ্রীলংকায় বরুনপাখা লক্ষ্য করা যায়।

বর্ণনা 

বরুনপাখার পিছনের ডানার ওপর পিঠে এবং গোড়ার দিকের এক-তৃতীয়াংশ বাদ দিয়ে প্রায় পুরোটাই আকাশি নীল বর্ণের হয়। এদের বার আঁচলে দু সারি কালো টিপ থাকে। সামনের ডানার ওপর-পিঠ কালো বর্ণের, মাঝ আঁচল থেকে একটি আকাশি রেখার সরু পটি নেমে এসে পিছনের ডানার আকাশি অঞ্চলে এসে মিশেছে। স্ত্রী এবং পুরুষ বরুনপাখার নিচের ডানার গোড়ার অংশ লাল বর্ণের হয়, তবে স্ত্রী বরুনপাখার ক্ষেত্রে সামনের ডানার ওপর পিঠের গোড়াতেও লাল ছোপ দেখা যায়। এরা ওড়ে বেশ দ্রুত গতিতে, আট থেকে বারো-চোদ্দো ফুট উচ্চতায় সাধারণত এরা ওড়ে।

ডানা ছড়ানো ম্ররত বরুনপাখার দেহ মাটিতে বা পাতাতে ছড়িয়ে রাখলে ওন্য বরুনপাখা তার কাছাকাছি উড়তে দেখা যায়। এমনকি একটি আকাশী রঙের কাগজের টুকরো পড়ে থাকলেও একই ঘটনা লক্ষ্য করা যায়।

আচরণ 
এদের উড়ান অত্যন্ত বলিষ্ঠ প্রকৃতির এবং একটি নির্দিষ্ট উচ্চতায় এরা উড়ে বেড়ায়। জাছের গায়ে অথবা পাতার উপর বসে অনেক্ষন ধরে রৌদ্র পোহাতে দেখা যায়।

বৈশিষ্ট্য

ডিম 
বরুনপাখার ডিম গোলাকার এবং হালকা সবুজ বর্নের হয়। ডিম পাড়ার কয়েক ঘণ্টার মধ্যে ডিমের রঙ পরিবত্তন হয়ে কমলা হলুদ রঙের হয়। এরা মাটি থেকে ১০-১২ ফুট উঁচুতে এবং একটু ছায়ার আড়ালে থাকা পাতার ওপর পিঠে একটি করে ডিম পাড়ে।

শূককীট 
শূককীট গুলি লম্বাটে এবং উজ্জবল ঘন সবুজ বর্নের হয়। এরা প্রথম দিকে খয়েরি-ঘেঁষা সবুজ রঙের থাকে। মাথার পর থেকে চতুর্থ এবং পঞ্চম খন্ড পর্যন্ত শরীরটা দ্রুত চওড়া হয়েছে, তারপর থেকে শরীরের শেষ প্রান্ত অবধি ধীর ঢাল বজায় রেখে আবার সরু হয়ে এসেছে। দেহের পাশ বরাবর, অষ্টম এবং নবম খণ্ডে সাদার ওপর খয়েরি বর্নের ছিটযুক্ত একটা চওড়া পটি দেখা যায়। শেষ দেহ খণ্ডের আগের খণ্ডে পিঠের দুপাশে দুটো ছোট ছোট মাংসল গুটি থাকে।

আহার্য উদ্ভিদ 
এই শূককীট লেবু জাতীয় উদ্ভিদ, যেমন- পাতিলেবু Citrus medica, বাতাবি লেবু Citrus decumana, জাম্বুরা Citrus maxima এছাড়া আশশেওড়া Glycosmis pentaphylla, Atalantia racemosa, Atalantia wightii,Paramigyna monophylla গাছের পাতার রসালো অংশ আহার করে। এদের ওসমেটেরিয়াম Osmeterium গাঢ় লাল বর্নের হয়।

মূককীট 
বরুনপাখার মূককীট সবুজ বর্নের হয় এবং পিঠের দিকে পাতার জালিকাবিন্যাসের মতো দাগ দেখা যায়। অনেক সময়, কাছাকাছি সবুজ পাতা না থাকলে মূককীটের রঙ ফিকে খয়েরী রঙের হয়।

জীবনচক্রের চিত্রশালা

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি
এশিয়ার প্রজাপতি
১৭৭৫-এ বর্ণিত প্রজাপতি
পিটার ক্রেমার কর্তৃক নামকরণকৃত ট্যাক্সা
মহারাষ্ট্রের প্রতীক
ভিন্স ম্যাকম্যান

ভিনসেন্ট "ভিন্স" কেনেডি ম্যাকম্যান (জন্ম আগস্ট ২৪, ১৯৪৫) হলেন একজন আমেরিকান  ব্যবসায়ী, ডাব্লিউডাব্লিউই এর চেয়ারম্যান এবং সিইও, উপাস্থাপক, ভাষ্যকর,  চলচ্চিত্রের প্রয়োজক, অভিনেতা, পেশাদার কুস্তিগির। পেশাদারি কুস্তি প্রতিষ্ঠান ওয়ার্ল্ড রেসলিং এন্টারটেইনমেন্টের মুখ্য মালিক এবং সিইও]]
 
ম্যাকম্যানের রিং নাম মিস্টার.ম্যাকম্যান, যেটি তার জীবনের উপর ভিত্তি করে। সে দুইবারের বিশ্ব চ্যাম্পিয়ন, ১৯৯৯ সালে ডাব্লিউডাব্লিইএফ চ্যাম্পিয়নশীপ জিতেছে এবং ২০০৯ সালে ইসিডাব্লিউই চ্যাম্পিয়নশীপ। সে ১৯৯৯ রয়্যাল রাম্বাল বিজয়ী।

তথ্যসূত্র

বহিঃসংযোগ

জীবিত ব্যক্তি
দ্য কর্পোরেট মিনিস্ট্রির সদস্য
ডাব্লিউডাব্লিউইর কর্মকর্তা
ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
১৯৪৫-এ জন্ম
পেশাদার কুস্তির ক্ষমতাধর ব্যক্তি
আইরিশ বংশোদ্ভূত মার্কিন ব্যক্তি
ম্যানহাটনের ব্যক্তি
২১শ শতাব্দীর মার্কিন ব্যবসায়ী
গ্রিনিচের ব্যবসায়ী
২০শ শতাব্দীর মার্কিন ব্যবসায়ী
মার্কিন শতকোটিপতি
মার্কিন প্রধান নির্বাহী
মার্কিন পুরুষ পেশাদার কুস্তিগির
মার্কিন গণমাধ্যমের মালিক
নিউ ইয়র্ক শহরের ব্যবসায়ী
ইন্টারনেট মিম
নর্থ ক্যারোলাইনার পেশাদার কুস্তিগির
পেশাদার কুস্তি ঘোষক
পেশাদার কুস্তির প্রশিক্ষক
ইসিডাব্লিউ হেভিওয়েট চ্যাম্পিয়ন/ইসিডাব্লিউ ওয়ার্ল্ড হেভিওয়েট চ্যাম্পিয়ন
রয়্যাল রাম্বল বিজয়ী
মাগধী প্রাকৃত

মাগধী প্রাকৃত (মাগধী) হল পালি ভাষার বিলোপের পর প্রাচীন ভারতের সাহিত্যের ভাষা হয়ে ওঠা তিনটি নাট্য প্রাকৃত ভাষার অন্যতম। এটি বৈদিক সংস্কৃত ভাষাকে প্রতিস্থাপিত করে একটি দেশীয় মধ্য ইন্দো-আর্য ভাষা হয়ে ওঠে।

ইতিহাস
ভারতীয় উপমহাদেশের পূর্বভাগে (অধুনা পূর্ব ভারত, বাংলাদেশ ও নেপাল অঞ্চল) মাগধী প্রাকৃত কথিত হত। প্রাচীন মগধ অঞ্চলের সঙ্গে সম্পর্কিত এই ভাষাটি অধুনা অসম, বাংলা, বিহার, ঝাড়খণ্ড, ওড়িশা ও পূর্ব উত্তরপ্রদেশ অঞ্চলে বিভিন্ন অপভ্রংশ উপভাষায় কথিত হত এবং কোনো কোনো নাটকে প্রাকৃত সংলাপের ক্ষেত্রে ব্যবহৃত হত। মনে করা হয় যে, গৌতম বুদ্ধ ও মহাবীর প্রমুখ ধর্মগুরু এই ভাষাতেই ধর্মোপদেশ দান করেছিলেন এবং সেই সঙ্গে এটিই ছিল মগধ মহাজনপদ ও মৌর্য সাম্রাজ্যের রাজসভার ভাষা; অশোকের কয়েকটি শিলালিপিও এই ভাষায় রচিত।

মাগধী প্রাকৃত পরে বিবর্তিত হয় পূর্ব ইন্দো-আর্য ভাষাসমূহে, যেগুলিকে চার ভাগে বিন্যস্ত করা হয়:

বাংলা–অসমীয়া
বিহারী
হল্বিক
ওড়িয়া

গৌড়ী প্রাকৃত
ভারতের অঞ্চলের বিচারে এই পাঁচটি ভাষার আদি রূপ হিসেবে দুটি ভাগে ভাগ করা হয়। এর পশ্চিমাঞ্চলের প্রাকৃতকে বলা হয় 'পশ্চিম-মাগধি'। আর পূর্বাঞ্চলের মাগধিকে বলা হয় পূর্বাঞ্চলীয় মাগধি। 

সুনীতিকুমার চট্টোপধ্যায়ের মতে: " মাগধী প্রাকৃত থেকেই বাংলা ভাষার উদ্ভব হয়েছে" এবং "মাগধী প্রাকৃতে"র পূর্বতর রূপ হচ্ছে "গৌড় প্রাকৃত"। ড. শহীদুল্লাহর মতে: "গৌড়ীয় প্রাকৃত হতেই গৌড়ীয় অপভ্রংশের মাধ্যমে বাংলা ভাষার উদ্ভব হয়েছে "।

তথ্যসূত্র

বহিঃসংযোগ

 জৈন আগম (অভিলেখাগার)
 বৌদ্ধ সাহিত্যে জৈনধর্ম (অভিলেখাগার)
 

ইন্দো-আর্য ভাষাসমূহ
প্রাকৃত ভাষাসমূহ
মাগহী ভাষা
বাংলা ভাষার ইতিহাস
মধ্য ইন্দো-আর্য ভাষা
ভারতীয় ধর্মগ্রন্থের জন্য ব্যবহৃত আনুষ্ঠানিক ভাষা
কচুকাটা ইউনিয়ন

কচুকাটা ইউনিয়ন বাংলাদেশের রংপুর বিভাগের নীলফামারী জেলার নীলফামারী সদর উপজেলার একটি প্রশাসনিক এলাকা।

অবস্থান ও আয়তন 
কচুকাটা ইউনিয়ন রংপুর বিভাগের নীলফামারী সদর উপজেলায় অবস্থিত। নীলফামারী সদর থেকে ১২ কিলোমিটার পূর্বে কচুকাটা ইউনিয়ন অবস্থিত। এ ইউনিয়নের আয়তন ০৮.৩৮ বর্গকিলোমিটার।

প্রশাসনিক এলাকা 
কচুকাটা ইউনিয়ন ৪টি মৌজা/৯টি গ্রাম নিয়ে গঠিত। গ্রাম সমূহ ৯টি প্রশাসনিক ওয়ার্ডে বিভক্ত।

গ্রাম সমূহ-
 কচুকাটা বড়বাড়ী
 দক্ষিণ দোনদরী
 দুহুলী
 উত্তর দোনদরী
 কচুকাটা
 কচুকাটা ভরটপাড়া
 কচুকাটা হাজীপাড়া
 তালুক মানুষমারা
 উত্তর মহব্বত বাজিত পাড়া
 দক্ষিণ মহব্বত বাজিত পাড়া

জনসংখ্যা 
কচুকাটা ইউনিযনের মোট জনসংখ্যা = ২৬,৫০৬ জন।
 নারী =
 পুরুষ =

শিক্ষা 
এ ই্উনিয়নের শিক্ষার হার ৭৯%। ইউনিয়নে ৩টি নিম্ন মাধ্যমিক বিদ্যালয়, ৭টি প্রাথমিক বিদ্যালয়, ২টি মাদ্রাসা রয়েছে।

অর্থনীতি 

কচুকাটা ইউনিয়নের অর্থনীতি মূলত কৃষি নির্ভর।

দর্শনীয় স্থান 
চারালকাটা নদী

তথ্যসূত্র

বহিঃসংযোগ 
 কচুকাটা ইউনিয়ন অফিসিয়াল ওয়েবসাইট

নীলফামারী সদর উপজেলার ইউনিয়ন
উইনস্টন ডেভিস

উইনস্টন ওয়াল্টার ডেভিস (; জন্ম: ১৮ সেপ্টেম্বর, ১৯৫৮) কিংস্টনের সায়ন হিল এলাকায় জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট বোলার হিসেবে ভূমিকা রাখেন। এছাড়াও, ডানহাতে ব্যাটিংয়ে পারদর্শীতা দেখান তিনি। ঘরোয়া প্রথম-শ্রেণীর ক্রিকেটে উইনওয়ার্ড আইল্যান্ডের প্রতিনিধিত্ব করেন ‘ডেভো’ ডাকনামে পরিচিত উইনস্টন ডেভিস।

প্রারম্ভিক জীবন 
আগস্ট, ১৯৭৬ সালে পোর্ট অব স্পেনে যুবদের ক্রিকেটে অন্যতম সদস্যরূপে ইংল্যান্ড দলের বিপক্ষে প্রথমবারের মতো অংশ নেন। প্রথম ইনিংসে ডেভিড গাওয়ার, মাইক গ্যাটিং, পল ডাউনটনের উইকেটসহ ৪/৩৫ লাভ করেন তিনি। ১৯৭৮ সালে ইংল্যান্ড সফরে যান। ১৯৭৯-৮০ মৌসুমে সেন্ট জোন্সে লি ওয়ার্ড আইল্যান্ডের বিপক্ষে প্রথম-শ্রেণীর ক্রিকেটে অভিষেক ঘটে তার।

খেলোয়াড়ী জীবন 
১৯৮২-৮৩ মৌসুমে ভারতের বিপক্ষে টেস্ট ও একদিনের আন্তর্জাতিকে অভিষিক্ত হন। টেস্টে মহিন্দর অমরনাথ তার প্রথম উইকেট শিকারে পরিণত হয়েছিলেন। ১৯৮৩ সালের ক্রিকেট বিশ্বকাপে গ্রুপ-পর্বের দ্বিতীয় খেলায় ৭/৫১ লাভ করেন। লিডসে অস্ট্রেলিয়ার বিপক্ষে অনুষ্ঠিত তার ঐ বোলিং পরিসংখ্যান একদিনের আন্তর্জাতিকে বিশ্বরেকর্ডের সম্মাননা লাভ করেছিল। বলাবাহুল্য, ঐ খেলায় তার দল জয় পেয়েছিল। কিন্তু অন্য চারটি খেলায় কেবলমাত্র আরেকটি উইকেট পেয়েছিলেন তিনি। সেমি-ফাইনাল ও ফাইনালে ম্যালকম মার্শাল, জোয়েল গার্নার, মাইকেল হোল্ডিং ও অ্যান্ডি রবার্টসের ন্যায় পেস বোলার থাকায় তাকে অংশগ্রহণ করা থেকে বিরত রাখা হয়।

তথ্যসূত্র

আরও দেখুন 
 গাস লোগি
 জেফ ডুজন
 ক্রিকেট বিশ্বকাপের পাঁচ-উইকেট প্রাপ্তির তালিকা

বহিঃসংযোগ 
 
 
 A glittering affair – Because of you..

১৯৫৮-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েলিংটনের ক্রিকেটার
উইন্ডওয়ার্ড আইল্যান্ডসের ক্রিকেটার
কম্বাইন্ড আইল্যান্ডসের ক্রিকেটার
গ্ল্যামারগনের ক্রিকেটার
তাসমানিয়ার ক্রিকেটার
নর্দাম্পটনশায়ারের ক্রিকেটার
সেন্ট ভিনসেন্ট ও গ্রেনাডাইন্সের ক্রিকেটার
আদ্রা ইউনিয়ন, বরুড়া

আদ্রা ইউনিয়ন বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।

অবস্থান ও সীমানা 
বরুড়া উপজেলার পশ্চিমাংশে আদ্রা ইউনিয়নের অবস্থান। এ ইউনিয়নের উত্তরে আড্ডা ইউনিয়ন, পূর্বে ভাউকসার ইউনিয়ন, দক্ষিণে পয়ালগাছা ইউনিয়ন ও চাঁদপুর জেলার কচুয়া উপজেলার আশরাফপুর ইউনিয়ন এবং পশ্চিমে চাঁদপুর জেলার কচুয়া উপজেলার আশরাফপুর ইউনিয়ন অবস্থিত।

প্রশাসনিক কাঠামো 
আদ্রা ইউনিয়ন বরুড়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।

যোগাযোগ ব্যবস্থা 
কুমিল্লা শহর থেকে বরুড়া উপজেলার উদ্দেশ্যে বাস বা মাইক্রোবাসে যাত্রা করতে হবে। বরুড়া উপজেলা সদর থেকে স্থানীয় যানবাহন (যেমন সিএনজি অটোরিকশা বা রিকশা) ব্যবহার করে আদ্রা ইউনিয়নে পৌঁছানো যায়।

বরুড়া উপজেলা সদর থেকে আদ্রা ইউনিয়নের দূরত্ব কম হওয়ায় স্থানীয় যানবাহন (যেমন সিএনজি অটোরিকশা, রিকশা বা মোটরসাইকেল) ব্যবহার করে সহজেই যাতায়াত করা যায়।

খাল ও নদী 
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের দক্ষিণ সীমানা বরাবর যথাক্রমে নোয়াগাঁও, নরিন্দ্রপুর, গনকখুলী গ্রামের পাশ দিয়ে প্রবাহিত হয়েছে।

দর্শনীয় স্থান 
 পেরপেটি আল জামিয়াতুল ইসলামিয়া মোহাম্মাদিয়া আজিজুল উলুম মাদ্রাসা

জনপ্রতিনিধি

আরও দেখুন 
 বরুড়া উপজেলা
 বরুড়া থানা
 কুমিল্লা জেলা
 কুমিল্লা বিভাগ
 লা বিভাগ

তথ্যসূত্র

পৃষ্টা সম্পাদনকারী 
 Mahmud Hassan Rafi (আলাপ) ১২:৩০, ২ ফেব্রুয়ারি ২০২৫ (ইউটিসি) (তথ্যসূত্র - ১, ২, ৩)

বহিঃসংযোগ 

বরুড়া উপজেলার ইউনিয়ন
১৪ নং ওয়ার্ড, কলকাতা পৌরসংস্থা

১৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে উল্টোডাঙা ও বাগ্মারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।

বিবরণ
১৪ নং ওয়ার্ডের সীমানা নিম্নরূপ: উত্তর দিকে হরিশ নিয়োগী রোড, বিধাননগর রোড ও বারীন ঘোষ সরণি; পূর্ব দিকে পূর্ব রেল লাইন, রামকান্ত সেন লেন ও বাগমারি রোড; দক্ষিণ দিকে বাগমারি রোড ও সতিন সেন রোড এবং পশশ্চিম দিকে হরিশ নিয়োগী রোড ও সার্কুলার খাল।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
২৯ নং ওয়ার্ড, কলকাতা পৌরসংস্থা

২৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে নারকেলডাঙা অঞ্চল নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।

বিবরণ
২৯ নং ওয়ার্ডের সীমানা নিম্নরূপ: উত্তর দিকে সতীন সেন সরণি, উপেন্দ্রচন্দ্র বন্দ্যোপাধ্যায় রোড, ষষ্টীতলা রোড ও নারকেলডাঙা নর্থ রোড; পূর্ব দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড; দক্ষিণ দিকে ধ্যান দেবী খান্না রোড ও মতিলাল সেন লেন এবং পশ্চিম দিকে সার্কুলার খাল।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
৩০ নং ওয়ার্ড, কলকাতা পৌরসংস্থা

৩০ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে কাঁকুড়গাছি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।

বিবরণ
৩০ নং ওয়ার্ডের সীমানা নিম্নরূপ: উত্তর দিকে সতীন সেন সরণি, উপেন্দ্রচন্দ্র বন্দ্যোপাধ্যায় রোড, ষষ্টীতলা রোড ও নারকেলডাঙা নর্থ রোড; পূর্ব দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড; দক্ষিণ দিকে ধ্যান দেবী খান্না রোড ও মতিলাল সেন লেন এবং পশ্চিম দিকে ষষ্টীতলা রোড, মতিলাল সেন রোড ও নারকেলডাঙা নর্থ রোড।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
জারণ সংখ্যা



জারণ বিজারণ

 কোনো রাসায়নিক বিক্রিয়ায় অক্সিজেন বা তড়িৎ ঋণাত্মক মৌল বা মূলক যুক্ত হওয়াকে বা হাইড্রোজেন বা তড়িৎ ধনাত্মক মৌল অপসারণ হওয়াকে জারণ বলে। জারণের ঘটলে মৌলের আয়নের সংখ্যা হ্রাস পায়।
কোনো রাসায়নিক বিক্রিয়ায় হাইড্রোজেন বা তড়িৎ ধনাত্মক মৌল বা মূলক যুক্ত হওয়া এবং অক্সিজেন বা তড়িৎ ঋণাত্মক মৌল বা মূলক অপসারণ হওয়াকে বিজারণ বলে। বিজারণ ঘটলে মৌলের আয়ন সংখ্যা বৃদ্ধি পায়।

জারণ সংখ্যা
যৌগ গঠনের সময় কোনো মৌল যত সংখ্যক ইলেকট্রন বর্জন করে ধনাত্মক আয়ন উৎপন্ন করে বা যত সংখ্যক ইলেকট্রন গ্রহণ করে ঋণাত্বক আয়ন উৎপন্ন করে তাকে মৌলের জারণ সংখ্যা বলে। নিরপেক্ষ বা মুক্ত বা পরমাণু অবস্থায় মৌলের জারণ সংখ্যা শূন্য(০) ধরা হয়। ইলেকট্রন গ্রহণ করে ঋণাত্মক আয়নে মৌলের জারণ সংখ্যাকে ঋণাত্মক জারণ সংখ্যা এবং ইলেকট্রন বর্জন করেধনাত্মক আয়নে পরিণত হলে একে ধনাত্মক জারণ সংখ্যা বলে।ধাতু সমুহের জারণ সংখা ধনাত্বক এবং অধাতু সমু্হের জারণ সংখা ঋণাত্বক এবং যৌগ মূলক সমুহের জারণ সংখ্যা তাদের আধান অনুসারে হয়। যৌগ ভেদে অর্থাৎ বিভিন্ন যৌগে একই মৌলের জারণ সংখ্যা ভিন্ন ভিন্ন হতে পারে। যেমন: HCl অণুতে H-এর জারণ সংখ্যা +1 আবার H2 অণুতে এর জারণ সংখ্যা ০। একই ভাবে,HCl অণুতে Cl-এর জারণ সংখ্যা -1 এবং Cl2 অণুতে জারণ সংখ্যা ০।  Cu এর জারণ সংখ্যা +2

জারণ সংখ্যা নির্ণয়
মৌলের জারণ সংখ্যা মূলত তার ইলেকট্রন বিন্যাসের সাথে সম্পর্কিত। একটি যৌগে কোনো মৌলের জারণ সংখ্যা, যৌগে বিদ্যমান অন্যান্য মৌলের জারণ সংখ্যার উপর নির্ভরশীল। কোনো যৌগে একটি মৌলের জারণ সংখ্যা নির্নয় করতে হলে যৌগে বিদ্যমান অন্যান্য মৌলের জারণ সংখ্যা জানতে হয়।ক্ষার ধাতু সমূহের জারণ সংখ্যা ১।

কতিপয় মৌল, আয়ন এবং যৌগের প্রমাণ জারণ সংখ্যা 

তথ্যসূত্র:

রসায়ন
কাঁকুড়গাছি

কাঁকুড়গাছি হল ভারতের পশ্চিমবঙ্গ রাজ্যের রাজধানী কলকাতা শহরের উত্তর-মধ্যাঞ্চলের একটি এলাকা। এটি একটি বহুজাতিক আবাসন ও বাণিজ্যিক এলাকা তথা কলকাতার অন্যতম সমৃদ্ধ অঞ্চল।

ইতিহাস 
২০১৫ সালে কাঁকুড়গাছি অঞ্চলে একটি জাল নোট তৈরির চক্র ধরা পড়ে। এই চক্র পাঁচ বছর ধরে ভারতীয় ও মার্কিন যুক্তরাষ্ট্রের নোট জাল করছিল।

পরিবহণ ব্যবস্থা 
কাঁকুড়গাছি বাস ও অটোরিক্সা রুটের মাধ্যমে কলকাতার অন্যান্য অঞ্চলের সঙ্গে যুক্ত। যদিও ২০১৪ সালের পরিস্থিতি অনুসারে, এই অঞ্চলের অনেক রাস্তার অবস্থা বেশ খারাপ।

অর্থনীতি 
কাঁকুড়গাছিতে প্রথমে প্যান্টালুনের একটি বড়ো আউটলেট তৈরি হয়। পরে এখানে তানিসক, ফ্যাবইন্ডিয়া, কউটন্স ও এম. পি. জুয়েলার্সের দোকান তৈরি হয়। এরপরই কাঁকুড়গাছি অলংকার ব্যবসার অন্যতম কেন্দ্র হয়ে ওঠে।

দর্শনীয় স্থান 
•	রামকৃষ্ণ মঠ (যোগোদ্যান) – রামকৃষ্ণ পরমহংসের শিষ্য রামচন্দ্র দত্ত স্থাপিত রামকৃষ্ণ সমাধি মন্দির ও মঠ।

তথ্যসূত্র 

উত্তর কলকাতার পাড়া
পূর্ব কলকাতার পাড়া
কলকাতার পাড়া
কাশীপুর-বেলগাছিয়া বিধানসভা কেন্দ্র

কাশীপুর-বেলগাছিয়া বিধানসভা কেন্দ্র হল ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।

বিবরণ
সীমানা পুনর্নির্ধারণ কমিশনের নির্দেশ অনুসারে ১৬৮ নং কাশীপুর-বেলগাছিয়া বিধানসভা কেন্দ্র কলকা পৌরসংস্থার ১, ২, ৩, ৪, ৫ ও ৬ নং ওয়ার্ডগুলি নিয়ে গঠিত।

এই বিধানসভা কেন্দ্রটি ২৪ নং কলকাতা উত্তর লোকসভা কেন্দ্রের অন্তর্গত।

বিধায়ক

আগেকার বিধায়কদের তালিকা জানতে হলে দেখুন বেলগাছিয়া পূর্ব বিধানসভা কেন্দ্র, বেলগাছিয়া পশ্চিম বিধানসভা কেন্দ্র ও কাশীপুর বিধানসভা কেন্দ্র।

নির্বাচনী ফলাফল

২০১১
২০১১ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী মালা সাহা তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী)-র কণিনীকা ঘোষকে পরাজিত করেছিলেন।

তথ্যসূত্র

পশ্চিমবঙ্গের বিধানসভা কেন্দ্র
কলকাতা জেলার রাজনীতি
২য় জাতীয় চলচ্চিত্র পুরস্কার (বাংলাদেশ)

২য় জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২য় আয়োজন; যা ২৪ মার্চ ১৯৭৭ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে বাংলাদেশের রাষ্ট্রপতি কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।

বিজয়ীদের তালিকা
এই বছর মোট ১৪টি বিভাগে পুরস্কার প্রদান করা হয়।

মেধা পুরস্কার

কারিগরী পুরস্কার

তথ্যসূত্র

বহিঃসংযোগ

জাতীয় চলচ্চিত্র পুরস্কার (বাংলাদেশ)
১৯৭৬-এর চলচ্চিত্র পুরস্কার
৩১ নং ওয়ার্ড, কলকাতা পৌরসংস্থা

৩১ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাঁকুড়গাছি ও বাগমারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।

বিবরণ
৩১ নং ওয়ার্ডের সীমানা নিম্নরূপ: উত্তর দিকে সতীন সেন সরণি (পূর্বতন মানিকতলা মেন রোডের অংশ); পূর্ব দিকে ইস্টার্ন মেট্রোপলিটান বাইপাস; দক্ষিণ দিকে নারকেলডাঙা মেন রোড, সি. আই. টি. রোড ও উপেন্দ্রচন্দ্র বন্দ্যোপাধ্যায় রোড এবং পশ্চিম দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
৩২ নং ওয়ার্ড, কলকাতা পৌরসংস্থা

৩২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাঁকুড়গাছি ও বাগমারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।

বিবরণ
৩২ নং ওয়ার্ডের সীমানা নিম্নরূপ: উত্তর দিকে পূর্ব রেল ও নিউ ক্যানাল ক্রসিং, বিধাননগর রোড ও বাগমারি রোড; পূর্ব দিকে ইস্টার্ন মেট্রোপলিটান বাইপাস; দক্ষিণ দিকে বারীন ঘোষ সরণি ও সতিন সেন সরণি এবং পশ্চিম দিকে পূর্ব রেল লাইন ও বাগমারি রোড।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
৩৩ নং ওয়ার্ড, কলকাতা পৌরসংস্থা

৩৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের ফুলবাগান (সুভাষ সরোবর) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।

বিবরণ
৩৩ নং ওয়ার্ডের সীমানা নিম্নরূপ: উত্তর দিকে নারকেলডাঙা মেন রোড; পূর্ব দিকে ইস্টার্ন মেট্রোপলিটান বাইপাস; দক্ষিণ দিকে বেলেঘাটা খাল ও হেমচন্দ্র নস্কর রোড এবং পশ্চিম দিকে নিউ ক্যানাল।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
আদাঐর ইউনিয়ন

আদাঐর ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।

অবস্থান ও আয়তন 
এই ইউনিয়নের আয়তন ১৪.৯০ বর্গ কি.মি.। এটি মাধবপুর উপজেলা পরিষদ হইতে ০.৫০ কি:মি: দূরে দক্ষিণ পূর্ব দিকে এবং ঢাকা-সিলেট মহাসড়ক হইতে মাধবপুর-মনতলা রাস্তা দিয়ে প্রায় ০.২৫ কি:মি: দূরত্বে অবস্থিত। এখানকার প্রধান নদীর নাম নদী।

ভৌগোণিক উপাত্ত 
পাহাড়ী মৃত্তিকায় গঠিত এই অঞ্চলটি।

প্রশাসনিক উপাত্ত 
এই ইউনিয়টি টি মৌজার ১৭টি গ্রামের সমন্বয়ে গঠিত।
 গ্রাম - কবিলপুর, আদাঐর উত্তর, আদাঐর দক্ষিণ, গোয়ালনগর, আতকাপাড়া, হালুয়াপাড়া, গোপালপুর, মিঠাপুকুর, ঘিলাতলী, হোসেনপুর, রাজনগর, মৌজপুর, মেহেরপুর, সুলতানপুর, নজরপুর, খিলগাঁও এবং সম্বতপুর।

জনসংখ্যা উপাত্ত 
২০১১ সালের আদম শুমারি অনুযায়ী এই ইউনিয়নের লোক সংখ্যা ১৯,০৬২ জন; যাদের মধ্যে পুরুষ ৯,২৬৫ জন এবং মহিলা ৯,৭৯৭ জন।

নির্বাচিত জন-প্রতিনিধি 
বর্তমান ইউনিয়ন পরিষদের সদস্যগণ শপথ গ্রহণ করে ২০১১ সালের ১২ আগস্ট তারিখে এবং প্রথম সভায় মিলিত হয় ঐ একই বছর ২৫ আগস্ট তারিখে; ফলে এর মেয়াদ উর্ত্তীন হবে ২০১৬ সালের ২৭ জুলাই তারিখ।

শিক্ষাব্যবস্থা 
এখানকার শিক্ষার হার ৫৫%। এখানে মোট শিক্ষা প্রতিষ্ঠানের সংখ্যা নিম্নরূপ:
 সরকারী প্রাথমিক বিদ্যালয় - ৭টি,
 মক্তব - ২৮টি,
 উচ্চ বিদ্যালয় - ১টি,
 মাদ্রাসা - ৫টি।

দর্শনীয় ও গুরুত্বপূর্ণ স্থাপনা 
 আদাঐর জমিদার বাড়ী,
 শাহ শরিয়ত উল্লাহ ফকিরের মাজার - হালুয়াপাড়া।

আরও দেখুন 
 মাধবপুর পৌরসভা;
 মাধবপুর উপজেলা;
 হবিগঞ্জ জেলা;
 সিলেট বিভাগ;
 বাংলাদেশের ইউনিয়নসমূহের তালিকা।

তথ্যসূত্র

বহিঃসংযোগ 
 আদাঐর ইউনিয়ন - জাতীয় তথ্য বাতায়ন।

মাধবপুর উপজেলার ইউনিয়ন
সালকিয়া

সালকিয়া হল ভারতের পশ্চিমবঙ্গ রাজ্যের হাওড়া শহরের একটি অঞ্চল। অঞ্চলটির পুরাতন নাম ছিল শালিখাঁ। এটি হুগলি নদীর তীরে মালি পাঁচঘড়া ও ঘুষুড়ি অঞ্চলের মধ্যে অবস্থিত। ১৯শ শতক থেকে এই অঞ্চল জনবসতিপূর্ণ।

তথ্যসূত্র 

কলকাতা মহানগরীয় অঞ্চল
হাওড়ার পাড়া
হাওড়া জেলার শহর ও নগর
কলকাতার পাড়া
কলকাতা মহানগর অঞ্চল
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ অভিনেতা বিভাগে বাংলাদেশ জাতীয় চলচ্চিত্র পুরস্কার বাংলাদেশের চলচ্চিত্র অভিনেতার জন্য সর্বাপেক্ষা সম্মানীয় চলচ্চিত্র পুরস্কার; যা বাংলাদেশ জাতীয় চলচ্চিত্র পুরস্কারের অংশ হিসেবে অভিনেতাদের প্রধান চরিত্রে সেরা অভিনয়ের জন্য প্রদান করা হয়। ১৯৭৬ সাল থেকে প্রতি বছর এই পুরস্কার প্রদান করা হচ্ছে। ৫ম জাতীয় চলচ্চিত্র পুরস্কার আয়োজনে এই বিভাগে কোন পুরস্কার দেওয়া হয়নি।

বাংলাদেশ সরকার ২০২৩ সালের আয়োজন পর্যন্ত ২৫ জন অভিনেতাকে এই পুরস্কারে ভূষিত করেছে। আনোয়ার হোসেন এই বিভাগে প্রথম পুরস্কার বিজয়ী, তিনি লাঠিয়াল (১৯৭৫) চলচ্চিত্রে অভিনয়ের জন্য এই পুরস্কার লাভ করেন। এই বিভাগে সর্বাধিক সাতবার পুরস্কার লাভ করেন আলমগীর। কাজী মারুফ ও তিতাস জিয়া তাদের অভিনীত প্রথম চলচ্চিত্রের জন্য এই পুরস্কার লাভ করেন। সবচেয়ে সাম্প্রতিক পুরস্কার বিজয়ী মীর সাব্বির ও সিয়াম আহমেদ যথাক্রমে রাত জাগা ফুল ও মৃধা বনাম মৃধা চলচ্চিত্রে অভিনয়ের জন্য এই পুরস্কার লাভ করেন।

বিজয়ী অভিনেতা

নিম্নে বর্ণিত বছরসমূহ চলচ্চিত্র মুক্তির বছর। পুরস্কার প্রদান ও আয়োজন সাধারণত মুক্তির পরের বছরগুলোতে হয়ে থাকে।

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

২০২০-এর দশক

একাধিকবার বিজয়ী

আরও দেখুন
 শ্রেষ্ঠ অভিনেতা বিভাগে বাচসাস পুরস্কার
 সেরা চলচ্চিত্র অভিনেতা বিভাগে মেরিল-প্রথম আলো পুরস্কার
 সেরা চলচ্চিত্র অভিনেতা বিভাগে মেরিল-প্রথম আলো সমালোচক পুরস্কার

তথ্যসূত্র

উৎস

বহিঃসংযোগ
 প্রাতিষ্ঠানিক ওয়েবাসাইট

জাতীয় চলচ্চিত্র পুরস্কার (বাংলাদেশ)
সেরা অভিনেতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বেলুড়

বেলুড় হল ভারতের পশ্চিমবঙ্গ রাজ্যের হাওড়া জেলার সদর শহর হাওড়ার একটি অঞ্চল। এটি হুগলি নদীর পশ্চিম পাড়ে অবস্থিত। আগে এটি বালি পুরসভার অন্তর্গত ছিল। সেই সঙ্গে এটি কলকাতা মহানগরীয় উন্নয়ন কর্তৃপক্ষের অধীনস্থ একালাভুক্ত হয়। বালি পুরসভা হাওড়া পৌরসংস্থার সঙ্গে মিশে যাওয়ার পর বেলুড়ও হাওড়া পৌরসংস্থার অন্তর্ভুক্ত হয়েছে।

রামকৃষ্ণ মিশন 

বেলুড় রামকৃষ্ণ মঠ ও মিশনের প্রধান কার্যালয় বেলুড় মঠের জন্য বিখ্যাত। স্বামী বিবেকানন্দ এই মঠ প্রতিষ্ঠা করেছিলেন। এই মঠে একটি রামকৃষ্ণ মন্দির রয়েছে। বেলুড় মঠকে কেন্দ্র করে একটি সমৃদ্ধ শিক্ষাকেন্দ্র গড়ে উঠেছে এই শহরে। এই মিশন বিভিন্ন স্বাস্থ্য পরিষেবা, শিক্ষা, নারীকল্যাণ, শ্রমিক ও অনগ্রসর শ্রেণীর স্বার্থে গ্রামোন্নয়ন, ত্রাণ, ধর্মীয় ও সাংস্কৃতি অনুষ্ঠানের আয়োজন করে থাকে।

বেলুড়ের কাছেই গঙ্গার অপর তীরে দক্ষিণেশ্বর কালীবাড়ি অবস্থিত।

আরো দেখুন
 রামকৃষ্ণ মিশন
 বেলুড় মঠ
 স্বামী বিবেকানন্দ
 হাওড়া জেলা
 হাওড়া
 লিলুয়া

তথ্যসূত্র

হাওড়ার পাড়া
পশ্চিমবঙ্গের পর্যটন
হাওড়া জেলার শহর ও নগর
কলকাতার পাড়া
কলকাতা মহানগর অঞ্চল
হাওড়া পৌরনিগম

হাওড়া পৌরনিগম বা হাওড়া মিউনিসিপ্যাল কর্পোরেশন ভারতের পশ্চিমবঙ্গ রাজ্যের হাওড়া জেলার সদর হাওড়া শহরের পৌর পরিকাঠামো ও স্বায়ত্তশাসন সংস্থা। হাওড়া পৌরনিগম অন্তর্ভুক্ত এলাকার আয়তন ১৪০ বর্গকিলোমিটার। এই পৌরসংস্থার বর্তমান মহানাগরিক রথীন চক্রবর্তী। ১৮৬২ সালে কলকাতার যমজ শহর হাওড়ায় একটি পৌরসভা গঠিত হয়। ১৯৮০ সালে হাওড়া পৌরসভা পৌর নিগমের মর্যাদা পায়।

ইতিহাস

১৮৬২ সালে হাওড়া পুরসভা গঠিত হয়। ১৮৯৬ সাল থেকে হাওড়া পুরসভা শহরে পরিশ্রুত পানীয় জল সরবরাহ শুরু করে। ১৮৮২-৮৩ সালে হাওড়া পুরসভা থেকে বালি পৌরসভাকে বিচ্ছিন্ন করা হয়। ১৯৮০ সালের হাওড়া পৌরসংস্থা আইন অনুসারে.১৯৮৪ সালে হাওড়া পুরসভা পৌরসংস্থায় পরিণত হয়। ২০১৫ সালের জুলাই মাসে বালি পৌরসভা হাওড়া পৌরসংস্থার সঙ্গে মিশে যায়।

প্রশাসন

হাওড়া পৌরসংস্থা ৫০টি ওয়ার্ডে বিভক্ত। প্রত্যেক ওয়ার্ড থেকে একজন পৌর-প্রতিনিধি নির্বাচিত হন। পৌরসংস্থা একালার প্রশাসনিক কাজ পরিচালনা করে একটি মহানাগরিক-পরিষদ। হাওড়ার মহানাগরিক এই পরিষদের প্রধান। তাকে সাহায্য করেন কমিশনার ও অন্যান্য আধিকারিকেরা। বর্তমানে সর্বভারতীয় তৃণমূল কংগ্রেস এই পৌরসংস্থা শাসন করছে।

পরিষেবা 

হাওড়া পৌরসংস্থা শহরের প্রশাসন ও মৌলিক পরিকাঠামো উন্নয়নের দায়িত্বপ্রাপ্ত:
জল পরিশোধন ও সরবরাহ,
বর্জ্য নিষ্কাশন,
কঠিন বর্জ্য অপসারণ ও রাস্তা পরিষ্কার,
রাস্তা ও ফ্লাইওভার নির্মাণ,
রাস্তায় আলোর ব্যবস্থা,
 উদ্যান ও মুক্ত এলাকাগুলির পরিচর্যা,
 শ্মশানঘাট ও কবরখানা রক্ষণাবেক্ষণ,
 জন্ম ও মৃত্যু নথিভুক্তি
 হেরিটেজ সংরক্ষণ,
 রোগ নিয়ন্ত্রণ ও টীকাকরণ,
 পৌর বিদ্যালয় পরিচালনা ইত্যাদি।

তথ্যসূত্র

হাওড়া
১৮৬২-এ ভারতে প্রতিষ্ঠিত
পশ্চিমবঙ্গের পৌরসংস্থা